***Tűzvédelmi szakhatósági eljárások***

I. Vonatkozó jogszabályok:

* [2016. évi CL. törvény az általános közigazgatási rendtartásról](http://njt.hu/cgi_bin/njt_doc.cgi?docid=199170.338647)
* 2011. évi CXXVIII. törvény a katasztrófavédelemről és a hozzá kapcsolódó egyes törvények módosításáról
* [1996. évi CXVI. törvény az atomenergiáról](file:///C%3A%5CUsers%5Ceszter.farkas%5CAppData%5CLocal%5CMicrosoft%5CWindows%5CINetCache%5CContent.Outlook%5C1742ZCYV%5C1996.%20%C3%A9vi%20CXVI.%20t%C3%B6rv%C3%A9ny%20az%20atomenergi%C3%A1r%C3%B3l)
* [*a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. rendelet*](http://njt.hu/cgi_bin/njt_doc.cgi?docid=140039.349975)
* [az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet](file:///C%3A%5CUsers%5Ceszter.farkas%5CAppData%5CLocal%5CMicrosoft%5CWindows%5CINetCache%5CContent.Outlook%5C1742ZCYV%5Caz%20egyes%20k%C3%B6z%C3%A9rdeken%20alapul%C3%B3%20k%C3%A9nyszer%C3%ADt%C5%91%20indok%20alapj%C3%A1n%20elj%C3%A1r%C3%B3%20szakhat%C3%B3s%C3%A1gok%20kijel%C3%B6l%C3%A9s%C3%A9r%C5%91l%20sz%C3%B3l%C3%B3%20531%5C2017.%20%28XII.%2029.%29%20Korm.%20rendelet)
* [*a katasztrófavédelmi kirendeltségek illetékességi területéről szóló 43/2011. (XI. 30.) BM rendelet*](http://njt.hu/cgi_bin/njt_doc.cgi?docid=138262.289926)

II. Általános szabályok:

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| Katasztrófavédelmi Kirendeltség | Katasztrófavédelmi Igazgatóság |
| Katasztrófavédelmi Igazgatóság | BM OKF |
| BM OKF | ~~-~~ |
| **Ügyintézési határidő:** korm. rendelet eltérő rendelkezése hiányában: | 15 nap |

Állásfoglalás kiadása iránt a tűzvédelmi szakhatóságot megkeresheti:

* az engedélyezési eljárás megindítását megelőzően az ügyfél (képviselője),
* az engedélyezési eljárás megindítását követően kizárólag az engedélyező hatóság.

A tűzvédelmi szakhatóság létesítési engedélyezési eljárásban szükség szerint, használatbavételi engedélyezési eljárásban minden esetben az állásfoglalás kiadását megelőzően helyszíni szemlét tart.

A tűzvédelmi szakhatóság döntései ellen önálló jogorvoslatnak nincs helye, az csak az engedélyező hatóság érdemi döntése vagy eljárást megszüntető végzése elleni jogorvoslat keretében támadható meg.

**Építésügyi hatósági eljárások**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| **Általános esetben** |
| Katasztrófavédelmi Kirendeltség | - |
| Ügyintézési határidő:  | 21 nap |
| **Polgári repülőterek, metró és földalatti vasúti létesítmények, Országház, Országgyűlési Irodaház, Miniszterelnökség létesítményei esetébeni** |
| Katasztrófavédelmi Igazgatóság | - |
| Ügyintézési határidő:  | 21 nap |
| **Az első végleges használatbavételig: magas építmények; a 20 000 m2 összesített szint alapterületűnél nagyobb, 14,00 métert meghaladó legfelső építményszinttel rendelkező építmények; a 4000 főnél nagyobb befogadóképességű művelődési, kulturális rendeltetésű közhasználatú építmények, a 10 000 főnél nagyobb befogadóképességű sport rendeltetésű közhasználatú építmények; az 50 MW és annál nagyobb teljesítményű erőművek; a fekvőbeteg-ellátásra, továbbá a menekülésben korlátozottak elhelyezésére szolgáló építmények esetén, ha az elhelyezés 14,00 méter felett történik** |
| Katasztrófavédelmi Igazgatóság | - |
| Ügyintézési határidő:  | 21 nap |
| **A nemzetgazdasági szempontból kiemelt jelentőségű beruházások esetében** |
| Katasztrófavédelmi Igazgatóság | BM OKF |
| BM OKF (Korm. rendeletben meghatározott esetekben) | - |
| **Ügyintézési határidő:**  | 21 nap, vagy Korm. rendeletben meghatározott határidő |
| **A polgári nemzetbiztonsági szolgálatok tűzvédelmi ügyeiben** |
| BM OKF | - |
| Ügyintézési határidő:  | 21 nap |

**Működési engedélyezési eljárás**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| Katasztrófavédelmi Kirendeltség | Katasztrófavédelmi Igazgatóság |
| Ügyintézési határidő:  | 15 nap  |

Szakhatósági eljáráshoz szükséges iratok:

* használatbavételi engedély,
* tűzvédelmi oktatás megtörténtét igazoló dokumentáció,
* tűzvédelmi szabályzat,
* tűzriadó terv, és annak évenkénti gyakoroltatásáról készült jegyzőkönyv,
* tűzoltó készülék ellenőrzését, karbantartását igazoló tűzvédelmi üzemeltetési napló,
* az elektromos és villámvédelmi berendezések időszakos tűzvédelmi felülvizsgálatáról szóló dokumentum,
* oltóvízforrások nyilvántartása,
* a hő- és füstelvezető rendszer felülvizsgálatáról készült iratok, ha az beépítésre került a létesítményben,
* tűzjelző és tűzoltó berendezés használatbavételi engedélye, a berendezéshez kapcsolódó oktatási és ellenőrzési jegyzőkönyv,
* tűzvédelmi szakvizsgára kötelezettek tűzvédelmi szakvizsga bizonyítvány másolatai.

**Telepengedélyezési eljárások**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| Katasztrófavédelmi Kirendeltség | Katasztrófavédelmi Igazgatóság |
| **Ügyintézési határidő:**  | 15 nap  |

Szakhatósági eljáráshoz szükséges iratok:

* használatbavételi engedély,
* tűzvédelmi oktatás megtörténtét igazoló dokumentáció,
* tűzvédelmi szabályzat,
* tűzriadó terv, és annak évenkénti gyakoroltatásáról készült jegyzőkönyv,
* tűzoltó készülék ellenőrzését, karbantartását igazoló tűzvédelmi üzemeltetési napló,
* az elektromos és villámvédelmi berendezések időszakos tűzvédelmi felülvizsgálatáról szóló dokumentum,
* oltóvízforrások nyilvántartása,
* a hő és füst elvezető rendszer felülvizsgálatáról készült iratok, ha az beépítésre került a létesítményben,
* tűzjelző és tűzoltó berendezés használatbavételi engedélye, a berendezéshez kapcsolódó oktatási és ellenőrzési jegyzőkönyv,
* tűzvédelmi szakvizsgára kötelezettek tűzvédelmi szakvizsga bizonyítvány másolatai.

**Zenés, táncos rendezvények engedélyezési eljárásai**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| Katasztrófavédelmi Kirendeltség | Katasztrófavédelmi Igazgatóság |
| **Ügyintézési határidő:**  | 15 nap |

A rendezvénytartási engedély iránti kérelmet a zenés, táncos rendezvénynek helyt adó építmény üzemeltetője, szabadtéri rendezvény esetében a rendezvény szervezője nyújtja be az területileg illetékes jegyzőnek engedélyező hatóságnak (Budapesten a kerületi önkormányzat jegyzőjének), azon alkalmi vagy rendszeres zenés, táncos rendezvényekre, amelyeket

1. az országos településrendezési és építési követelményekről szóló 253/1997. (XII. 20.) Korm. rendeletben (a továbbiakban: OTÉK) meghatározott tömegtartózkodásra szolgáló építményben, építményen, tömegtartózkodásra szolgáló helyiséget tartalmazó építményben, építményen, vagy tömegtartózkodásra szolgáló helyiségben tartanak;
2. az a) pontban foglaltak kivételével a szabadban tartanak, és a rendezvény időtartama alatt várhatóan lesz olyan időpont, amikor a résztvevők létszáma az 1 000 főt meghaladja (szabadtéri rendezvény).

Zenés, táncos rendezvény csak rendezvénytartási engedély birtokában tartható. Az engedély nem mentesíti az engedély jogosultját a tevékenység végzéséhez szükséges egyéb engedélyek megszerzése alól. A vonatkozó jogszabály értelmében zenés, táncos rendezvénynek minősül a rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni.

Szakhatósági eljáráshoz szükséges iratok:

* a zenés, táncos rendezvénynek helyt adó építmény, terület azonosításához szükséges, továbbá alapterületére, befogadóképességére vonatkozó adatok,
* biztonsági terv,
* használatbavételi engedély,
* tűzvédelmi oktatás megtörténtét igazoló dokumentáció,
* tűzvédelmi szabályzat,
* tűzriadó terv, annak évenkénti gyakoroltatásáról készült jegyzőkönyv,
* tűzoltó készülék ellenőrzését, karbantartását igazoló tűzvédelmi üzemeltetési napló,
* a villamos és villámvédelmi berendezések időszakos tűzvédelmi felülvizsgálatáról szóló dokumentum,
* tűzjelző és tűzoltó berendezés használatbavételi engedélye, a berendezéshez kapcsolódó oktatási és ellenőrzési jegyzőkönyvek.

**A szociális, gyermekjóléti és gyermekvédelmi szolgáltatók és intézmények hatósági nyilvántartásba történő bejegyzése**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| Katasztrófavédelmi Kirendeltség | Katasztrófavédelmi Igazgatóság |
| Ügyintézési határidő: Időszakos férőhely-bővítés esetén: | 15 nap5 munkanap  |

A hatósági nyilvántartásba történő bejegyzési és a szolgáltatói nyilvántartásba irányuló adatmódosítás eljárásban létesítési, használati és üzemeltetési tűzvédelmi előírások teljesülése kérdésében jár el a tűzvédelmi szakhatóság.

Szakhatósági eljáráshoz szükséges iratok:

* használatbavételi engedély,
* tűzvédelmi oktatás megtörténtét igazoló dokumentáció,
* tűzvédelmi szabályzat,
* tűzriadó terv, annak évenkénti gyakoroltatásáról készült jegyzőkönyv,
* tűzoltó készülék ellenőrzését, karbantartását igazoló tűzvédelmi üzemeltetési napló,
* az elektromos és villámvédelmi berendezések időszakos tűzvédelmi felülvizsgálatáról szóló dokumentum,
* tűzjelző- és tűzoltó berendezés használatbavételi engedélye, a berendezéshez kapcsolódó oktatási és ellenőrzési jegyzőkönyv,
* tűzvédelmi szakvizsgára kötelezettek tűzvédelmi szakvizsga bizonyítvány másolatai.

**A pirotechnikai tevékenységgel kapcsolatos engedélyezési eljárás**

|  |  |
| --- | --- |
| ***Elsőfokú tűzvédelmi szakhatóság*** | ***Másodfokú tűzvédelmi szakhatóság*** |
| **Pirotechnikai termék pirotechnikai termék felhasználásának, forgalmazásának és tárolásának engedélyezési eljárása** |
| Katasztrófavédelmi Igazgatóság | BM OKF  |
| Ügyintézési határidő: | 8 nap |
| **Pirotechnikai termékek gyártásának, megsemmisítésének, kiállításának, forgalomba hozatalának, valamint a vizsgálatának engedélyezési eljárása** |
| Katasztrófavédelmi Igazgatóság | BM OKF |
| Ügyintézési határidő: | 15 nap |

A forgalmazási engedély iránti kérelemnek tartalmaznia kell:

* a forgalmazás és a pirotechnikai termék(ek) magyarországi tárolásának pontos helyét (település, utca, házszám vagy helyrajzi szám),
* a forgalmazni kívánt pirotechnikai termék(ek) osztályba sorolásának számát,
* a forgalmazásra szolgáló létesítmények alaprajzát, műszaki leírását, a biztonságtechnikai berendezések elhelyezésének vázlatrajzát,
* a pirotechnikai termék megsemmisítésére jogosult gazdálkodó szervezettel kötött megállapodás hiteles másolati példányát.

A tárolási (bértárolási) engedély iránti kérelemnek tartalmaznia kell:

* a tárolni kívánt pirotechnikai termék(ek) megnevezését, pirotechnikai osztályba sorolásának számát, UN számát, mennyiségét (osztályonként összegzett nettó hatóanyag-tartalmát),
* a tárolásra szolgáló létesítmény pontos helyét (a település megnevezése, utca, házszám vagy helyrajzi szám), a kérelmet benyújtó gazdálkodó szervezet által meghatározott tárolási normát,
* a tárolásra szolgáló létesítmény alaprajzát, műszaki leírását, a tárolási norma meghatározásával kapcsolatos számításokat, a biztonságtechnikai berendezések elhelyezésének vázlatrajzát, a tűzvédelmi dokumentációt,
* a pirotechnikai termék megsemmisítésére jogosult gazdálkodó szervezettel kötött megállapodás hiteles másolati példányát.

A felhasználási engedély iránti kérelemnek tartalmaznia kell:

* a felhasználásra kerülő pirotechnikai termék megnevezését, kaliberét, pirotechnikai osztályba sorolásának számát, UN számát, mennyiségét,
* a felhasználás pontos helyét és időtartamát,
* a felhasználás során tervezett biztonsági intézkedéseket,
* a felelős, valamint a tevékenységben részt vevő valamennyi pirotechnikus természetes személyazonosító adatait, lakóhelyét, állampolgárságát, pirotechnikai és tűzvédelmi szakvizsga bizonyítványának számát, érvényességi idejét, továbbá a felhasználással érintett, lezárt területen tevékenységet végző segítők természetes személyazonosító adatait,
* a helyszínre szállítás módját,
* a pirotechnikai tevékenységgel érintett terület méretarányos helyszínrajzát, külön megjelölve a telepítés helyét, a védő-, illetve a lezárandó területet,
* a helyszínre szállítás módjának megfelelő veszélyes áru szállítási jogszabály által az adott szállításra vonatkozó feltételek meglétére vonatkozó nyilatkozatot, adott esetben a szükséges okmányok (jármű-jóváhagyási igazolás, jóváhagyási bizonyítvány, ADR/ADN oktatási bizonyítvány, írásbeli utasítás, veszélyes áru szállítási biztonsági tanácsadó bejelentés) másolatát.